Film Out

"Film Out" הוא שיר של להקת הבנים הדרום קוריאנית BTS מתוך אלבום האוסף שלהם בשפה היפנית, BTS, the Best. השיר שוחרר ב-2 באפריל 2021, דרך יוניברסל מיוזיק יפן וביג היט מיוזיק, כסינגל המוביל מאלבום האוסף. "Film Out" הוכרז על ידי BTS ב-16 בפברואר 2021, כשיר הנושא של סיגנל - הסרט (אנ'). השיר נכתב על ידי חבר ה-BTS ג'ונגקוק יחד עם הסולן הראשי של שלישיית הרוק היפנית בק נמבר (אנ'), איורי שימיזו, והמפיק של השיר UTA. "Film Out" נחשף בסופו של דבר כשיר הפותח באלבום האוסף של BTS בשפה היפנית, BTS, the Best, שיצא ביוני 2021. השיר שוחרר להורדה דיגיטלית והזרמה במדינות שונות ב-2 באפריל 2021, דרך יוניברסל מיוזיק יפן. "Film Out" הגיע היישר למקום הראשון במצעד הסינגלים הדיגיטליים היומי של אוריקון ביום שבו שוחרר עם 23,344 הורדות. שלושה ימים בלבד של שפורסם, השיר הגיע לראש מצעד הסינגלים הדיגיטליים השבועי לתקופת המעקב שבין ה-29 במרץ ל-4 באפריל עם 32,947 הורדות מצטברות. "Film Out" הגיע היישר למקום השני במצעד יפן הוט 100, במצעד מ-7 באפריל, ועמד בראש המצעדים המקבילים, מצעדי ההורדה וההזרמה. לאחר שחרורו של BTS, the Best ביוני, השיר נכנס מחדש למצעד הדיגיטלי השבועי של אוריקון במקום ה-20 עם 5,002 הורדות נוספות בין ה-14 ל-20 ביוני. בארצות הברית, לאחר שהיה זמין יום אחד בלבד בשבוע המעקב שמסתיים ב-2 באפריל, "Film Out" הגיע למקום ה-185 בבילבורד גלובל ללא ארצות הברית מיום 10 באפריל, עם 2,400 הורדות ו-15 מיליון הזרמות במצטבר והיה לאחד מארבעת שירי BTS שהגיעו לעשירייה הראשונה באותו שבוע, זוהי הפעם השנייה שהקבוצה הכניסה למצעדים שלושה שירים בשפות שונות (יפנית, אנגלית וקוריאנית) באותו פרק זמן. הישג שאף אמן אחר לא הגיע אליו מאז הקמת המצעד. בשבוע שלאחר מכן, עם תקופת המעקב המלאה הראשונה שלו מה-2 עד 8 באפריל, "Film Out" הגיע למקום החמישי בבילבורד גלובל 200 עם 47.2 מיליון הזרמות ו-66,000 מכירות, והפך לכניסה החמישית של BTS לעשירייה המובילה במצעד, הכי הרבה כניסות מבין כל הקבוצות מאז הושק המצעד. זהו השיר היפני הראשון שהגיע לחמישייה הראשונה במצעד, והשני בעשירייה הראשונה אחרי "Homura" (אנ') של ליסה (אנ') שהגיע למקום השמיני באוקטובר. השיר טיפס ב-182 מקומות בגלובל ללא ארצות הברית אל המקום השלישי, עם 44.3 מיליון סטרימינג ושבוע שני של 47,000 מכירות, המסמן את הקפיצה הגדולה ביותר במצעד לשיר - שיא שהוחזק בעבר על ידי "Celebrity" (אנ') של IU (אנ') שעלה ב-146 מקומות מ-190 ל-44 בפברואר. "Film Out" הפך לשיר הראשון של הקבוצה בשפה היפנית שהגיע למצעד בילבורד הוט 100, במקום ה-81, והכניסה ה-20 של הקבוצה למצעד. עם מכירות של 19,000 עותקים, השיר היה הנמכר ביותר בשבוע והגיע לראש מצעד השירים הדיגיטליים. זהו השיר הראשון בשפה היפנית של BTS שהגיע למקום הראשון במצעד השירים הדיגיטליים, הפעם השישית שבה הגיע שיר של BTS למקום הראשון, והפעם ה-24 שבה ניכנס שיר שלהם אל העשירייה הראשונה. הקליפ לשיר, בבימויו של יונג סוק צ'וי מלומפנס, שוחרר לערוץ היוטיוב של ביג היט בחצות הלילה KST (אנ') ב-2 באפריל 2021. קדם לו טריילר שהועלה לאותה פלטפורמה ב-25 במרץ. הסרטון נפתח בלהקה הנמצאת בתוך בית בגוונים בהירים התלוי בשמים. בבית, החברים מהרהרים בזיכרונות שחלקו זה עם זה. ג'ין מתבונן בשעון חול הסופר לאחור את הזמן שהם בילו יחד. שעון החול מופיע מספר פעמים לאורך הקליפ ומוביל לפיצוץ "דרמטי" שמותיר את הבית בכאוס מוחלט. נלקח מתוך טיידל. Film Out, במסד הנתונים הקולנועיים IMDb (באנגלית) Film Out, באתר Last.fm (באנגלית) מידע על הסינגל "Film Out" באתר מיוזיק בריינז סרטון השיר "Film Out" באתר יוטיוב BTS (방탄소년단) - FILM OUT [HebSub], סרטון בערוץ "Michal Haimov Kpop HebSub", באתר יוטיוב